Legal Document

Category: 379

Text:
3. ΝΟΜΟΘΕΤ. ΔΙΑΤΑΓΜΑ υπ’ αριθ. 234 της 9/9 Νοεμ. 1973 (ΦΕΚ Α΄ 304) Περί καταργήσεως του Ν.Δ. 918/71 «περί κυρώσεως της υπ’ αριθ. 159011/3116/15.5.68 αποφάσεως του Υφυπουργού Εμπορίου «ως τούτου ετροποποιήθη και συνεπληρώθη μεταγενεστέρως. Άρθρ.1.-Καταργείται το Ν.Δ. 918/71 «περί κυρώσεως της υπ’ αριθ. 159011/3116/15.5.68 αποφάσεως του Υφυπουργού Εμπορίου» (ανωτ. αριθ. 2), ως τούτο ισχύει τροποποιηθέν και συμπληρωθέν μεταγενεστέρως δια των Ν.Δ. 1082/71, 1179/72, 1302/72, 1349/73 και 6/73. Άρθρ.2.-Τα άρθρ.8 και 9 του Ν.Δ. 218/73 «περί τροποποιήσεως και συμπληρώσεως ενίων διατάξεων του Ν.Δ. 136/46 «περί κυρώσεως, τροποποιήσεως και συμπληρώσεως του από 10/11.5.46 Ν.Δ/τος «περί Αγορανομικού Κώδικος» και άλλων τινών διατάξεων» (ανωτ. σελ. 68,05) καταργούνται. Άρθρ.3.-1.Από της ενάρξεως της ισχύος του παρόντος παύει η δίωξις δια πράξεις τιμωρουμένας υπό των δια των άρθρ.1 και 2 καταργουμένων διατάξεων, εφ’ όσον αύται δεν εξεδικάσθησαν αμετακλήτως. 2.Από της ενάρξεως της ισχύος του παρόντος παύει η εκτέλεσις των δυνάμει των καταργουμένων διατάξεων καταγνωσθεισών ποινών μετά των ποινικών και διοικητικών αυτών επακολούθων. 3.Κατάδικοι, προφυλακισμένοι ή κρατούμενοι επί τινι των υπό των καταργουμένων διατάξεων προβλεπομένων εγκλημάτων, απολύονται των φυλακών παραγγελία του αρμοδίου εισαγγελέως πλημμελειοδικών του τόπου της κρατήσεως. 4.Δικογραφίαι αφορώσαι εις τας περιπτώσεις των προηγουμένων παραγράφων, τίθενται, δια πράξεως του αρμοδίου εισαγγελέως, εις το αρχείον. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.